Ses in hof oor tenderbedrogSes mense wat beskuldig word van bedrog wat verband hou met tenders van die departement van vervoer in Limpopo ter waarde van R63 miljoen het Woensdag in die Polokwane-landdroshof verskyn. Kapt. Paul Ramaloko, woordvoerder van die Valke, sê Calvin Legodi, sy seun Sekgobokgobo, Hlangelani Phasha, Cedric Tshepo Phukuje, Betty Mashashane en Portia Sebela sal weer op 26 Maart in de hof verskyn. Ramaloko sê die beskuldigdes is direkteurs van vier verskillende maatskappye en twee is mededirekteure. Die departement van vervoer in Limpopo het die beskuldigdes glo R63 miljoen betaal in 2011 oor ŉ tydperk van twee maande. Nog ŉ groep, insluitend Tshepo Malema – Julius Malema se neef, het Dinsdag op soortgelyke klagtes verskyn.